Ministru kabineta noteikumi Nr. 1013 „Kārtība, kādā dzīvokļa īpašnieks daudzdzīvokļu dzīvojamā mājā norēķinās par pakalpojumiem, kas saistīti ar dzīvokļa īpašuma lietošanu” nosaka:
Ja prombūtnes dēļ dzīvokli neizmanto neviena persona un dzīvokļa īpašnieks nevar iesniegt informāciju par ūdens skaitītāja rādījumu, nevar veikt ūdens patēriņa skaitītāja verificēšanu vai nodrošināt pārvaldniekam iespēju veikt attiecīgajā dzīvokļa īpašumā esošo ūdens patēriņa skaitītāju pārbaudi, dzīvokļa īpašnieks par to iepriekš informē pārvaldnieku (MK noteikumu 28.punkts).
Ja dzīvokļa īpašnieks nav iesniedzis informāciju par ūdens skaitītāja rādījumu vai nav informējis pārvaldnieku par prombūtni, pārvaldnieks aprēķina ūdens patēriņu atsevišķajam īpašumam, ņemot vērā konkrētā atsevišķā īpašuma vidējo ūdens patēriņu par pēdējiem trim mēnešiem, bet ne ilgāk kā trīs mēnešus pēc kārtas( MK noteikumu  29.punkts).
Kopš 2014. gada novembra dzīvokļu īpašniekiem par atkritumu izvešanu nav jāmaksā visiem vienādi, bet gan proporcionāli viņu īpašumā deklarēto personu skaitam. Noteikumi vairs neparedz atvieglojumus aizbraukušajiem vai prombūtnē esošajiem.
Dzīvoklī deklarētās personas nāves gadījumā, SIA “DDzKSU” automātiski veic pārrēķinu par sadzīves atkritumu apsaimniekošanu. Daugavpils pilsētas dzimtsarakstu nodaļa sniedz informāciju par mirušām personām 2 reizes mēnesī.